Ultimele imagini video cu Maradona în viață. Deși era slăbit și vorbea greu, "El Pibe d’Oro" a transmis un mesaj.
Diego Armando Maradona a murit în noiembrie 2020, la vârsta de 60 de ani. Maradona a murit în urma unui atac de cord, în casa lui din Buenos Aires. Evenimentul tragic s-a petrecut la două luni după ce a fost operat pe creier.
Moartea lui Diego Armando Maradona a rămas în continuare un șoc mai ales pentru fanii legendarului jucător argentinian. În luna noiembrie a anului trecut, "El Pibe d’Oro" s-a stins din viață, în urma unui atac de cord, la două luni distanță după ce suferise o operație pe creier, pentru tratarea unui cheag de sânge.Recent, o filmare cu Maradona, în ultimele sale zile din viață, a început să circule în mediul virtual. Din imagini se poate vedea cum fostul jucător e vizibil slăbit și vorbește cu mare greutate, în timp ce mănâncă."Am primit o lovitură, dar totul e în regulă"Alături de el este și partenera sa, Veronica Ojeda. În mesajul său, Maradona se referă și la medicul său personal Leopoldo Luque, cel care este în prezent acuzat că l-ar fi neglijat pe argentinian."Am primit o lovitură, dar totul e în regulă. Ştii că nu-mi plac intimităţile, dar când sunt cu oameni buni, ies din cochilia mea. Te sărut, Luque. Leopoldo Jacinto Luque“, spune Maradona.